**NOUA FUNDAŢIE TERRA VALCHORUM SUSŢINE   
MEŞTEŞUGURILE ŞI TRADIŢIILE AUTENTICE ROMÂNEŞTI**

**Alba Iulia, 29 Noiembrie 2012** – Fundaţia Terra Vlachorum, care susţine şi promovează valorile, obiceiurile, meşteşugurile şi tradiţiile autentice din ţinuturi româneşti sau vlahe anunţă începerea activităţii din luna noiembrie.

Noua fundaţie îşi propune să îi pună alături pe cei care deţin tainele vechilor meserii, sau trăiesc tradiţional cu cei interesaţi de o viaţă sănătoasă sau de revitalizarea obiceiurilor pământului.

Unul din principalele proiecte ale fundaţiei nou lansate este revitalizarea fierăritului pe Valea Târnavelor. Prin intermediul acestui proiect, Fundaţia Terra Vlachorum îşi propune să prevină dispariţia acestei vechi meserii româneşti, calificarea profesională şi ocuparea forţei de muncă în domeniu respectiv şi dezvoltarea spiritului antreprenorial al meşterilor fierari din respectiva zonă.

Este bine cunoscut faptul că există oameni care, sătui de toxicitatea alimentaţiei şi culturii occidentale, apreciază naturaleţea vieţii rurale transcarpatice, fiind dispuşi să petreacă câteva zile, săptămâni, sau chiar restul vietii în acest mediu. De aceea, fundaţia este deschisă atât publicului reprezentat de iubitori, voluntari şi specialişti care sunt interesaţi să practice sau să sprijine tradiţiile arhaice în sprijinul unui stil de viaţă sănătos, dar şi publicului reprezentat de producătorii de produse autentice precum şi de cunoscătorii rafinaţi care apreciază produsele tradiţionale.

Fundaţia Terra Vlachorum va intra în legătură cu autorităţi, ONG-uri, precum şi cu corporaţii care, ori pot oferi sprijin pentru refacerea patrimoniului local, ori pot sponsoriza revitalizarea practicării meseriilor tradiţionale.

De fapt, viziunea fundaţiei este ca în 10 ani mii de oameni, de vârste variate vor beneficia şi chiar aprofunda tradiţiile semnificative din ţinuturi sau comunităţi româneşti sau vlahe.

**DESPRE NOI:** Fundaţia Terra Vlachorum susţine şi promovează valorile, obiceiurile, meşteşugurile şi tradiţiile autentice din ţinuturi româneşti sau vlahe. **Prin intemediul personalului profesionist şi membrilor săi dedicaţi, fundaţia va face cunoscut publicului cât mai mult din vechile tradiţii şi meşteşuguri, va determina refacerea cât mai autentică a edificiillor şi a mediului sănătos din teritorii sau comunităţi româneşti sau vlahe. Mai multe detalii la** [www.terra-vlachorum.ro](http://www.terra-vlachorum.ro)